钦定古今图书集成/历象汇编/历法典/第083卷 > 上古
## 钦定古今图书集成/历象汇编/历法典/第083卷 > 上古

### 地皇氏始定三辰分宵昼

按《路史》，地皇氏：“爰定三辰，是分宵昼。”

见《通历》。或谓三辰有度，昼夜有经，何定分之有？曰：不然。兹特后世作仪器以揆躔度、准盈虚以正昏明者，固非移日月而易昼夜也。是知躔度晷景之用，有自于此矣。

### 葛天氏儗旋穹作权象

按《路史》葛天氏：葛天者，权天也，爰儗旋穹作权象，故
以葛天为号。

《说文》：“葛，盖也。” 与“𪆰” 皆音盖。而《集韵》：盖，覆也。

### 太昊伏羲氏始作旋盖

按《路史》：“太昊伏羲氏迎日，推策岁月日时，亡《易》于作
旋，盖著躔舍。”

《隋志》云：盖天者，周髀是也。本包羲氏立周天度，其传则周公受之于商，周人制之，谓之周髀。言天如盖笠，地似覆盘，背中高而四下。商者，周大夫商高也。按《周髀算经》，商高答周公云：古者包羲立周天历度。” 赵君卿云：“立周天历度，建章蔀之法。” 后扬雄《洛下闳》、张衡之流，俱衍浑天之说，而盖遂废。世亦不知其为太昊之法与“浑天” 之非也。有“《排浑别》见。

### 黄帝有熊氏始命容成作盖天以象周天之形

按《史记。五帝本纪》。不载按《通鉴前编》。引《外纪》云云。
按《路史》。命容成。作“盖天综六术以定气象。”

### 颛顼高阳氏始作浑天

按《史记五帝本纪》不载按《事物纪原》云云。

按《路史》注，律家皆谓颛帝始作浑仪，故后世尊用之，
不能改。《益都传》巴郡洛下闳改颛玉历为太初，云“后
八百年差一日。”隋颜慜楚上言亦云，又详《张胄元传》，
按《历帝纪》，“颛顼造浑仪，黄帝为盖天”，以古未有岁差
之法。如《颛帝历》冬至日宿牛初，今宿斗六度，古正月
建丑，又岁与岁合，今亦差一辰。且如《尧典》日短星昴，
今则日短东壁矣。其疏如此。颛帝之浑仪，其法则实
盖尔。故《刘氏历正问》云：“颛帝造浑仪，黄帝为盖天。”皆
以天象于盖，非今之所谓浑也。有排浑别见。